ddrg/super_eurlex huggingface dataset:
Oficiālais Vēstnesis L 028 , 04/02/1998 Lpp. 0003 - 0003



Komisijas Regula (EK) Nr. 280/98 (1998. gada 3. februāris), ar kuru atkāpjas no dažiem noteikumiem Padomes Regulā (EK) Nr. 2597/97, ar ko piena un piena produktu tirgus kopīgajā organizācijā paredz papildu noteikumus attiecībā uz Somijā un Zviedrijā ražotu dzeramo pienu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Austrijas, Somijas un Zviedrijas Pievienošanās aktu, un jo īpaši tā 149. panta 1. punktu, (1) tā kā ar Padomes Regulu (EK) Nr. 2596/97 [1] ir pagarināts laikposms, kurā var pieņemt pārejas posma pasākumus, lai sekmētu pāriešanu no Austrijas, Somijas un Zviedrijas pievienošanās brīdī piemērotā režīma uz režīmu, kas izriet no tirgus kopīgās organizācijas piemērošanas; tā kā attiecībā uz prasībām par tauku saturu dzeramajā pienā, kas ražots Somijā un Zviedrijā, minēto laikposmu pagarināja līdz 1999. gada 31. decembrim; (2) tā kā saskaņā ar Pievienošanās aktu Somijai un Zviedrijai piemēro izņēmumu no tām prasībām attiecībā uz tauku saturu dzeramajā pienā, kas paredzētas Padomes Regulā (EEK) Nr. 1411/71 [2], kura no 1998. gada 1. janvāra atcelta un aizstāta ar Regulu (EK) Nr. 2597/97 [3]; tā kā minētais izņēmums zaudē spēku 1997. gada 31. decembrī; tā kā, ņemot vērā īpašo stāvokli attiecīgajās dalībvalstīs un vajadzīgo pārlabojumu daudzumu, minētais izņēmuma stāvoklis būtu uz laiku jāpagarina, lai ļautu minētajām dalībvalstīm pielāgoties režīmam, kas ir spēkā citur Kopienā; (3) tā kā šajā regulā paredzētie pasākumi saskan ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Neatkarīgi no Regulas (EK) Nr. 2597/97 3. panta 1. punkta, prasības attiecībā uz tauku saturu nepiemēro dzeramajam pienam, kas ražots Somijā un Zviedrijā no 1998. gada 1. janvāra līdz 1999. gada 31. decembrim. Dzeramo pienu, kas ražots šajās divās dalībvalstīs un uz ko attiecas minētais izņēmums, drīkst laist tikai ražotājas valsts tirgū, vai arī eksportēt uz trešu valsti. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1998. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 3. februārī Komisijas vārdā — Komisijas loceklis Franz Fischler [1] OV L 351, 23.12.1997., 12. lpp. [2] OV L 148, 3.7.1971., 4. lpp. [3] OV L 351, 23.12.1997., 13. lpp. --------------------------------------------------
Oficiālais Vēstnesis L 093 , 08/04/1999 Lpp. 0010 - 0010



Komisijas Regula (EK) Nr. 728/1999 (1999. gada 7. aprīlis), ar ko, ievērojot Padomes Regulas (EEK) Nr. 2847/93 7. panta 3. punktu, paredz paziņošanas periodu Kopienas zvejas kuģiem, kuri veic zvejas darbības Baltijas jūrā, Skagerakā un Kategatā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 12. oktobra Regulu (EEK) Nr. 2847/93, ar ko izveido kopējai zivsaimniecības politikai piemērojamu kontroles sistēmu [1], kurā jaunākie grozījumi izdarīti ar Regulu (EK) Nr. 2846/98 [2], un jo īpaši tās 7. panta 3. punktu, tā kā saskaņā ar Regulas (EEK) Nr. 2847/93 7. panta 1. punktu Kopienas zvejas kuģa kapteinim, kurš vēlas izmantot izkraušanas vietas kādā dalībvalstī, kas nav karoga dalībvalsts, ja minētā dalībvalsts nav izveidojusi iepriekš noteiktu ostu shēmu, vismaz četras stundas iepriekš jāinformē attiecīgās dalībvalsts kompetentās iestādes par izkraušanas vietu/vietām un paredzamo ierašanās laiku, kā arī katras izkraujamās sugas daudzumu; tā kā saskaņā ar iepriekš minētās regulas 7. panta 3. punktu Komisija var paredzēt citu paziņošanas termiņu, ņemot vērā inter alia attālumu starp zvejas apgabaliem, izkraušanas vietām un ostām, kur attiecīgie kuģi reģistrēti vai uzskaitīti; tā kā, ņemot vērā attālumu starp zvejas apgabaliem, izkraušanas vietām un ostām, kur attiecīgie kuģi reģistrēti vai uzskaitīti, īsāks paziņošanas termiņš ir attaisnots Kopienas zvejas kuģiem, kuri veic zvejas darbības Baltijas jūrā, Skagerakā un Kategatā un vēlas izkraut lomus konkrētu dalībvalstu ostās; tā kā šajā regulā paredzētie pasākumi ir saskaņā ar Zivsaimniecības un akvakultūras pārvaldības komitejas atzinumu, IR PIEŅĒMUSI ŠO REGULU. 1. pants Neatkarīgi no Regulas (EEK) Nr. 2847/93 7. panta 1. punkta paziņošanas periods, kas jāievēro tā Kopienas zvejas kuģa kapteinim, kas veic zvejas darbības Baltijas jūrā, Skagerakā un Kategatā un vēlas izmantot izkraušanas vietas Dānijā, Vācijā, Zviedrijā vai Somijā, ir ne mazāk kā divas stundas. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1999. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 7. aprīlī Komisijas vārdā — Komisijas locekle Emma Bonino [1] OV L 261, 20.10.1993., 1. lpp. [2] OV L 358, 31.12.1998., 5. lpp. --------------------------------------------------
Oficiālais Vēstnesis L 122 , 12/05/1999 Lpp. 0034 - 0034



Komisijas Regula (EK) Nr. 999/1999 (1999. gada 11. maijs), ar ko groza Regulu (EK) Nr. 293/98 attiecībā uz noteicošo dienu, kuru piemēro to augļu un dārzeņu transporta izmaksām, ko izplata bez maksas pēc izņemšanas no tirgus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 15. decembra Regulu (EK) Nr. 2799/98, ar ko nosaka eiro agromonetāro režīmu [1], un jo īpaši tās 3. panta 2. punktu, (1) tā kā Komisijas Regula (EK) Nr. 293/98 [2], kurā jaunākie grozījumi izdarīti ar Regulu (EK) Nr. 519/1999 [3], nosaka noteicošās dienas, ko piemēro augļu un dārzeņu nozarē un augļu un dārzeņu pārstrādes produktiem; (2) tā kā 15. pants un V pielikums Komisijas 1997. gada 16. aprīļa Regulā (EK) Nr. 659/97, ar ko paredz sīki izstrādātus noteikumus par to, kā piemērot Padomes Regulu (EK) Nr. 2200/96 attiecībā uz intervences pasākumiem augļu un dārzeņu nozarē [4], kurā jaunākie grozījumi izdarīti ar Regulu (EK) Nr. 729/1999 [5], nosaka atbalstu to produktu transporta izmaksām, ko izplata bez maksas pēc izņemšanas no tirgus; tā kā pieredze rāda, ka attiecīgajās dalībvalstīs, kuras nav pieņēmušas eiro, visbiežāk šo transportēšanu veic ražotāju organizācijas, kas minētos produktus ir izņēmušas no tirgus; tā kā transportēšana un attiecīgā izņemšana no tirgus visbiežāk notiek vienlaikus vai ar dažu dienu atstarpi; tā kā tādēļ administratīvas vienkāršošanas labad vienots maiņas kurss jāpiemēro šīm divām darbībām,ievērojot Regulas (EK) Nr. 2799/98 3. panta 2. punktu un atkāpjoties no 4. panta 2. punkta Komisijas 1998. gada 22. decembra Regulā (EK) Nr. 2808/98, ar ko paredz sīki izstrādātus noteikumus par to, kā piemērot eiro agromonetāro sistēmu lauksaimniecībā [6]; (3) tā kā šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 293/98 3. panta 2. punktu aizstāj ar šādu tekstu: "2. Konversijas likme, kas piemērojama vienotas likmes summām, kas minētas Regulas (EK) Nr. 659/97 15. panta 1. punktā un noteiktas minētās regulas V pielikuma 1. punktā, ir lauksaimniecības konversijas likme, kura noteikta saskaņā ar šā panta 1. punktu." 2. pants Šī regula stājas spēkā 1999. gada 1. jūnijā. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 11. maijā Komisijas vārdā — Komisijas loceklis Franz Fischler [1] OV L 349, 24.12.1998., 1. lpp. [2] OV L 30, 4.2.1998., 16. lpp. [3] OV L 61, 10.3.1999., 27. lpp. [4] OV L 100, 17.4.1997., 22. lpp. [5] OV L 93, 8.4.1999., 11. lpp. [6] OV L 349, 24.12.1998., 36. lpp. --------------------------------------------------
LABOJUMS
Padomes Regulai (EK) Nr. 2596/2000 (2000. gada 27. novembris), ar ko groza Regulu (EK) Nr. 974/98 par euro
ievie šanu
(Eiropas Savienības Oficiālais Vēstnesis L 300, 29.11.2000., 2. lpp.)
(Īpašais izd. latvie šu valodā, 10. nodaļa, 1. sējums, 262. lpp.)
Regulas nosaukumā un visā tekstā terminu “eiro ”aizstāj ar terminu “euro ”.10/3. sēj. 431 Eiropas Savienības Oficiālais Vēstnesis LV
Oficiālais Vēstnesis L 045 , 17/02/2000 Lpp. 0021 - 0022



Komisijas Regula (EK) Nr. 354/2000 (2000. gada 16. februāris), ar ko groza Regulu (EK) Nr. 1547/1999 par kontroles procedūrām, kuras piemēro dažu veidu atkritumu nosūtīšanai uz Ķīnu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 259/93 (1993. gada 1. februāris) par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās [1], kurā jaunākie grozījumi izdarīti ar Komisijas Lēmumu 1999/816/EK [2], un jo īpaši tās 17. panta 3. punktu, tā kā: (1) 1999. gada 7. decembrī Ķīna oficiāli lūdza tai ļaut importēt dažu veidu atkritumus, kas uzskaitīti Padomes Regulas (EEK) Nr. 259/93 II pielikumā, bez jebkādām kontroles procedūrām, nevis piemērojot kontroles procedūru, ko piemēro minētās regulas IV pielikumā uzskaitītajiem atkritumiem. (2) Saskaņā ar Regulas (EEK) Nr. 259/93 17. panta 3. punktu minētais oficiālais lūgums 1999. gada 13. decembrī tika paziņots komitejai, kas izveidota atbilstīgi 18. pantam Padomes Direktīvā 75/442/EEK (1975. gada 15. jūlijs) par atkritumiem [3], kurā jaunākie grozījumi izdarīti ar Komisijas Lēmumu 96/350/EK [4]. (3) Ņemot vērā Ķīnas jauno pozīciju, jāgroza Komisijas Regula (EK) Nr. 1547/1999 (1999. gada 12. jūlijs), ar kuru atbilstīgi Padomes Regulai (EEK) Nr. 259/93 nosaka kontroles procedūras, kas piemērojamas konkrētu atkritumu veidu sūtīšanai uz valstīm, uz kurām neattiecas ESAO Lēmums C(92)39 final [5], kurā jaunākie grozījumi izdarīti ar Komisijas Regulu (EK) Nr. 334/2000 [6], IR PIEŅĒMUSI ŠO REGULU. 1. pants Regulas (EK) Nr. 1574/1999 D pielikumu groza, nodaļu "ĶĪNA" papildinot ar šādu veidu atkritumiem: 1. Visi veidi GH iedaļā (Cietie plastmasas atkritumi). 2. Iedaļā GJ (Tekstilatkritumi): GJ 110 | 5505 | Mākslīgu šķiedru atkritumi (ieskaitot grīstes, dzijas atkritumus un irdinātas izejvielas): | GJ 111 | 550510 | no sintētiskām šķiedrām | GJ 112 | 550520 | no mākslīgām šķiedrām | 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 16. februārī Komisijas vārdā — Komisijas loceklis Pascal Lamy [1] OV L 30, 6.2.1993., 1. lpp. [2] OV L 316, 10.12.1999., 45. lpp. [3] OV L 194, 25.7.1975., 39. lpp. [4] OV L 135, 6.6.1996., 32. lpp. [5] OV L 185, 17.7.1999., 1. lpp. [6] OV L 41, 15.2.2000., 8. lpp. --------------------------------------------------
Oficiālais Vēstnesis L 271 , 24/10/2000 Lpp. 0035 - 0035



Komisijas Regula (EK) Nr. 2348/2000 (2000. gada 23. oktobris), ar ko groza Regulu (EK) Nr. 2799/1999, ar ko paredz sīki izstrādātus noteikumus Padomes Regulas (EK) Nr. 1255/1999 piemērošanai attiecībā uz atbalsta piešķiršanu par vājpienu un sauso vājpienu, kas paredzēts lopbarībai, un attiecībā uz šāda sausā vājpiena pārdošanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 10. un 15. pantu, tā kā: (1) 7. panta 1. punktā Komisijas Regulā (EK) Nr. 2799/1999 [3], kurā jaunākie grozījumi izdarīti ar Regulu (EK) Nr. 1550/2000 [4], ir noteikts atbalsta apjoms par vājpienu un sauso vājpienu, kas paredzēts lopbarībai. Ņemot vērā piedāvājuma attīstību attiecībā uz vājpienu un sauso vājpienu, atbalsta apjoms būtu jāsamazina. (2) Piena un piena produktu nozares pārvaldības komiteja tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU. 1. pants Regulas (EK) Nr. 2799/1999 7. panta 1. punktu aizstāj ar šādu: "1. Ar šo nosaka atbalstu: a) EUR 4,93 par 100 kg vājpiena ar proteīnu saturu ne mazāku par 35,6 % no beztauku sausnas; b) EUR 4,35 par 100 kg vājpiena ar proteīnu saturu ne mazāku par 31,4 %, bet mazāku par 35,6 % no beztauku sausnas; c) EUR 61,00 par 100 kg sausā vājpiena ar proteīnu saturu ne mazāku par 35,6 % no beztauku sausnas; d) EUR 53,80 par 100 kg sausā vājpiena ar proteīnu saturu ne mazāku par 31,4 %, bet mazāku par 35,6 % no beztauku sausnas." 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 23. oktobrī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 193, 29.7.2000., 10. lpp. [3] OV L 340, 31.12.1999., 3. lpp. [4] OV L 176, 15.7.2000., 25. lpp. --------------------------------------------------
Official Journal L 324 , 21/12/2000 P. 0026 - 0026



Komisijas 2000. gada 20. decembra Regula (EK) Nr. 2796/2000, ar ko groza II pielikumu Padomes Regulai (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību 1, kas grozīta ar Komisijas Regulu (EK) Nr. 1509/2000 2, un jo īpaši tās 1. panta 1. punkta trešo daļu, tā kā 1) lai attaisnotu konkrētu lauksaimniecības produktu ražotāju cerības, kuriem dekoratīvie augi un ziedi ir viens no galvenajiem ienākumu avotiem, tādi produkti būtu jāiekļauj Regulas (EEK) Nr. 2081/92 II pielikumā. Tā kā tie ir lauksaimniecības produkti, ir iespējams, ka minētie ražotāji var iesniegt pieteikumus to reģistrācijai saskaņā ar Regulu (EEK) Nr. 2081/92, ņemot vērā saikni, kas viņiem var būt ar noteiktiem ģeogrāfiskiem reģioniem; 2) šajā regulā paredzētie pasākumi ir saskaņā ar Ģeogrāfiskās izcelsmes norāžu un cilmes vietas nosaukumu regulatīvās komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2081/92 II pielikumā pievieno šādu produktu: "- Dekoratīvie augi un ziedi". 2. pants Šī regula stājas spēkā dienā, kad to publicē "Eiropas Kopienu Oficiālajā Vēstnesī". Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 20. decembrī Komisijas vārdā Francis Fišlers [Franz Fischler], Komisijas loceklis 1 OJ L 208, 24.7.1992, p. 1. 2 OJ L 174, 13.7.2000, p. 7. REGISTER: 03050000;15202000 DOCNUM: 32000R2796 PUBREF: Official Journal L 324, 21/12/2000 p. 0026 - 0026
Oficiālais Vēstnesis L 193 , 29/07/2000 Lpp. 0010 - 0010



Padomes Regula (EK) Nr. 1670/2000 (2000. gada 20. jūlijs), ar ko groza Regulu (EK) Nr. 1255/1999 par piena un piena produktu tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 36. un 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], apspriedusies ar Reģionu komiteju, tā kā: (1) Padomes Regulas (EK) Nr. 1255/1999 [4] 14. pantā ir paredzēts Kopienas atbalsts skolēnu izglītības iestādēs apgādei ar pienu un atsevišķiem piena produktiem, kura norādītais mērķis ir veicināt piena patēriņu jaunu cilvēku vidū. Šī pasākuma novērtēšana ir pierādījusi, ka piena sadales shēma izglītības iestādēm, lai gan ierobežoti, tomēr ietekmē piensaimniecības tirgus līdzsvaru. Turpmākajā novērtēšanā ir uzsvērts, ka ja pasākumu atceltu un šā iemesla dēļ dalībvalstīm uzliktu par pienākumu piegādāt skolēniem subsidētu pienu, piena produktu piedāvājums, kā arī patēriņš izglītības iestādēs samazinātos. Tādēļ kopējās lauksaimniecības politikas mērķiem atbilst turpināt šo pasākumu, lai gan ar samazinātu Kopienas atbalsta apjomu. (2) Dalībvalstīm jāspēj Kopienas atbalstu papildināt ar nacionālo finansējumu, vajadzības gadījumā apliekot ar nodokli piensaimniecības nozari, IR PIEŅĒMUSI ŠO REGULU. 1. pants Regulas (EK) Nr. 1255/1999 14. panta 2. un 3. punktu aizstāj ar šādiem: "2. Papildus Kopienas atbalstam dalībvalstis var piešķirt valsts atbalstu skolēnu apgādei ar 1. punktā minētajiem produktiem mācību iestādēs. Dalībvalstis var finansēt savu valsts atbalstu, uzliekot maksājumu piensaimniecības nozarei vai ar jebkura cita ieguldījuma no piensaimniecības nozares puses palīdzību. 3. Attiecībā uz pilnpienu Kopienas atbalsts ir 75 % no piena mērķa cenas. Attiecībā uz citiem piena produktiem atbalsta apjomus nosaka, ievērojot attiecīgo produktu piena sastāvdaļas." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 20. jūlijā Padomes vārdā — priekšsēdētāja F. Parly [1] OV C 89, 28.4.1999., 22. lpp. [2] Atzinums sniegts 2000. gada 3. maijā (Oficiālajā Vēstnesī vēl nav publicēts). [3] Atzinums sniegts 2000. gada 27. aprīlī (Oficiālajā Vēstnesī vēl nav publicēts). [4] OV L 160, 26.6.1999., 48. lpp. Regula grozīta ar Regulu (EK) Nr. 1040/2000 (OV L 118, 19.5.2000., 1. lpp.). --------------------------------------------------
Oficiālais Vēstnesis L 187 , 26/07/2000 Lpp. 0024 - 0024



Komisijas Regula (EK) Nr. 1630/2000 (2000. gada 25. jūlijs), ar kuru groza Regulu (EEK) Nr. 2131/93, ar ko paredz kārtību un nosacījumus, ar kādiem tiek pārdota intervences aģentūru pārziņā esošā labība EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 1510/2000 [2], un jo īpaši tās 5. pantu, tā kā: (1) Komisijas Regulā (EEK) Nr. 2131/93 [3], kurā jaunākie grozījumi izdarīti ar Regulu (EK) Nr. 39/1999 [4], ir noteikta kārtība un nosacījumi intervences aģentūru labības krājumu pārdošanai. (2) Regulā (EEK) Nr. 2131/93 paredzēts, ka gadījumā, kad pārdošanu veic Kopienas tirgū, piedāvājumi jāsagatavo, atsaucoties uz standarta kvalitāti. (3) Padomes Regulā (EK) Nr. 1253/1999 [5] ir atcelts standarta kvalitātes jēdziens. Tādēļ tas jāaizstāj ar līdzvērtīgu aprakstu. (4) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2131/93 13. panta 1. punktu aizstāj ar šādu punktu: "1. Gadījumā, kad pārdošanu veic Kopienas tirgū, piedāvājumus sagatavo, atsaucoties uz tādu labības kvalitāti, kuras dēļ, izvirzot intervences piedāvājumu, nav vajadzīga cenas korekcija. Ja labības kvalitāte atšķiras no kvalitātes, kas norādīta pirmajā daļā, izraudzītā piedāvājuma cenu koriģē, piemērojot cenas paaugstinājumus vai pazeminājumus, kas noteikti atbilstoši Regulas (EEK) Nr. 1766/92 4. un 5. pantam." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2000. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 25. jūlijā Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 174, 13.7.2000., 11. lpp. [3] OV L 191, 31.7.1993., 76. lpp. [4] OV L 5, 9.1.1999., 64. lpp. [5] OV L 160, 26.6.1999., 18. lpp. --------------------------------------------------
Oficiālais Vēstnesis L 163 , 20/06/2001 Lpp. 0010 - 0010



Komisijas Regula (EK) Nr. 1202/2001 (2001. gada 19. jūnijs), ar kuru groza Regulu (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 30. panta 1. punktu un 31. panta 3. punktu, tā kā: (1) Dotais 20.a pants Komisijas Regulā (EK) Nr. 174/1999 [3], kurā jaunākie grozījumi izdarīti ar Regulu (EK) Nr. 806/2001 [4], paredz noteikumus, kas jāpiemēro tā sausā piena kvotas administrēšanai, kuru eksportē uz Dominikānas Republiku saskaņā ar Eiropas Kopienas un Dominikānas Republikas Saprašanās memorandu, kas apstiprināts ar Padomes Lēmumu 98/486/EK [5]. Jāprecizē darbības joma noteikumam par to eksporta licenču derīguma termiņu, kas izdotas saskaņā ar minēto kvotu. (2) Šajā regulā paredzētie pasākumi ir saskaņā ar Piena un piena produktu nozares pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 174/1999 20.a panta 13. punktu aizstāj ar šādu tekstu: "13. Neatkarīgi no 6. panta eksporta licences ir derīgas no to faktiskās izdošanas dienas Regulas (EK) Nr. 1291/2000 23. panta 2. punkta nozīmē līdz tā kvotu gada 30. jūnijam, par kuru iesniegts licences pieteikums." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro attiecībā uz licencēm, kas izdotas no 2001. gada 1. jūnija. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. jūnijā Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 193, 29.7.2000., 10 lpp. [3] OJ L 20, 27.1.1999., 8. lpp. [4] OV L 118, 27.4.2001., 4. lpp. [5] OV L 218, 6.8.1998., 45. lpp. --------------------------------------------------
Official Journal L 273 , 16/10/2001 P. 0017 - 0017



Komisijas Regula (EK) Nr. 2022/2001 (2001. gada 15. oktobris), ar kuru groza Regulu (EK) Nr. 1623/2000, ar ko paredz sīki izstrādātus noteikumus Padomes Regulas (EK) Nr. 1493/1999 par vīna tirgus kopīgo organizāciju ieviešanai, attiecībā uz tirgus mehānismiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju 1, kurā jaunākie grozījumi izdarīti ar Regulu (EK) Nr. 2826/2000 2, un jo īpaši tās 33. pantu, tā kā: 63. pants Komisijas 2000. gada 25. jūlija Regulā (EK) Nr. 1623/2000, ar ko paredz sīki izstrādātus noteikumus par to, kā ieviest Padomes Regulu (EK) Nr. 1493/1999 par vīna tirgus kopīgo organizāciju attiecībā uz tirgus mehānismiem 3, kurā jaunākie grozījumi izdarīti ar Regulu (EK) Nr. 1660/2001 4, paredz ieviest atbalsta režīmu par vīna destilācijas procesā iegūtu dzeramo alkoholu. Pirmoreiz šo režīmu ieviesa 2000./2001. vīna gadā. Ņemot vērā pirmajā piemērošanas gadā gūto pieredzi, ir vajadzīgi grozījumi. Jo īpaši, lai nodrošinātu stabilāku norisi gada gaitā, destilācija būtu jāsāk veikt vairākās atsevišķās daļās. Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1623/2000 63. panta 1. punktam pievieno šādu daļu: "Destilāciju 2001./2002. vīna gadā sāk laika posmā no 16. oktobra līdz 15. novembrim. Maksimālais daudzums, par kādu var noslēgt 65. pantā minētos līgumus vai deklarācijas, ir 7 miljoni hektolitru. Komisija pēc tam atvēl papildu daudzumus vienā vai vairākos laika posmos, ko nosaka saskaņā ar Regulas (EK) Nr. 1493/1999 75. pantā noteikto procedūru." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 15. oktobrī Komisijas vārdā Komisijas loceklis Franz Fischler 1 OV L 179, 14.7.1999., 1. lpp. 2 OV L 328, 23.12.2000., 2. lpp. 3 OV L 194, 31.7.2000., 45. lpp. 4 OV L 221, 17.8.2001., 8. lpp.